**Tartalomjegyzék**

**a Zalakaros Város Önkormányzata Képviselőtestületének 2022. december 15-én   
hozott határozatokról**

Hat. száma Tartalom

**Nyílt:**205/2022 Zárt ülés elrendelése  
206/2022 Polgármester beszámolója; Pénzügyi és Igazgatási Bizottság külső  
 tagokkal történő kiegészítésének lehetősége; Közvilágítás   
 korszerűsítése  
207/2022 Rendkívüli rezsitámogatással összefüggő döntések  
208/2022 Energiatakarékossággal összefüggő intézkedések, a közvilágítás  
 mértékének korlátozásáról szóló önkormányzati rendelet megalkotása;   
 Zalakarosi Közösségi Ház és Könyvtár nyitvatartási idejének   
 meghatározása; Termáltó körüli világítás üzemidejének szűkítése;   
 Közvilágítás  
209/2022 Döntés a rezsiköltségek növekedése miatti támogatás nyújtásáról  
210/2022 Kérelem, Jegenye sor 8. 1/1 szám alatti „Gólyafészek lakás” bérleti  
 szerződés-módosítás tárgyában  
211/2022 2023. évi Munkaterv megállapítása  
212/2022 2023. évi ellenőrzési terv megállapítása  
213/2022 Városbor 2023. évi kiválasztásának lehetőségei  
214/2022 Beszámoló a lakóhely környezet állapotáról, a parlagfű elleni   
 védekezés 2023. évi programjának elfogadása  
215/2022 Kiegészítő döntés Zalakaros város településrendezési eszközeinek  
 módosítása tárgyában  
216/2022 Karosi Krónika 2023. évi megjelenése tárgyában ajánlatok elbírálása  
217/2022 Döntés Zalakaros Város Önkormányzata közvilágítási, illetve tér- és   
 díszkivilágítási berendezések aktív elemeinek 2023. évi üzemeltetés   
 tárgyában beérkezett ajánlatok elbírálása  
218/2022 Döntés a Balaton Fejlesztési Tanács által kiírt településfejlesztési  
 beruházások támogatása tárgyában  
219/2022 Ajánlattételi felhívás kibocsátása „Zalakaros-Szőlő utca   
 rekonstrukciója kivitelezési munkái” tárgyában-  
 TOP PLUSZ-1.2.3-21-ZA1-2022-00013 azonosító számú pályázat  
 keretében

**Zárt:**  
220/2022 Zalakarosi Turisztikai Nonprofit Kft. 2023. évi előzetes üzleti terve  
221/2022 Karos-Park Kft. 2022. évi I-III. negyedévi gazdálkodásáról beszámoló  
222/2022 Zalakarosi Család- Élmény- és Gyógyfürdő Zrt. 2023. évi üzleti terve

**Képviselői kérdések, bejelentések: -   
Tájékoztató: -**

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 205/2022. (XII.15.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő 21-23. számú napirendi pontok zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 206/2022. (XII.15.) számú határozata:**

Zalakaros Város Önkormányzat Képviselőtestülete elfogadja a Polgármester beszámolóját az alábbi kiegészítésekkel:

**I.**

Zalakaros Város Önkormányzat Képviselőtestülete a 159/2022. (IX.22.) számú határozat –mely arról rendelkezik, hogy a decemberi soros ülésre kerüljön megvizsgálásra a Pénzügyi és Igazgatási Bizottság külső tagokkal történő kiegészítésének lehetősége- végrehajtási határidejét 2023. január 30-ra módosítja.

**II.**

Zalakaros Város Önkormányzat Képviselőtestülete a 199/2022. (XI.23.) számú határozat II. pontjának – mely arról rendelkezik, hogy a képviselőtestület felkéri a polgármestert és a jegyzőt, hogy a közvilágítás korszerűsítése érdekében készüljön tervezési ajánlattételi felhívás a decemberi soros ülésre- végrehajtási határidejét 2023. január 30-ra módosítja.

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 207/2022. (XII.15.) számú határozata:**

**I.**

Zalakaros Város Önkormányzat Képviselőtestülete úgy határoz, az előterjesztéstől eltérően a rendkívüli rezsitámogatás bevezetésével a 2023. évi költségvetésben a települési támogatásokra ne legyen 1.000.000 Ft-tal több kiadási előirányzat tervezve, az évközi előirányzat felhasználás ismeretében legyen döntés a szükségessé váló előirányzat kiegészítésről.

Határidő: folyamatos

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető és Torma László aljegyző

**II.**

Zalakaros Város Önkormányzat Képviselőtestülete felkéri a polgármestert, hogy az önkormányzati rendeletmódosítással bevezetett rendkívüli rezsitámogatás igénybevételének tapasztalatairól, a jogalkalmazás során felmerült esetleges problémákról adjon tájékoztatást a képviselőtestület számára a polgármesteri beszámoló keretében.

Határidő: 2023. április 28.

Felelős: Novák Ferenc polgármester

Operatív felelős: Torma László aljegyző

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 208/2022. (XII.15.) számú határozata:**

**I.** (Zalakarosi Közösségi Ház és Könyvtár nyitvatartási idejének meghatározása)  
1./ Zalakaros Város Önkormányzat Képviselőtestülete az Egyes kulturális intézmények működését érintő veszélyhelyzeti szabályokról szóló 469/2022. (XI. 21.) Korm. rendelet 1. §-ában foglalt felhatalmazás alapján a Zalakarosi Közösségi Ház és Könyvtár nyitvatartását az intézményvezető szakmai javaslatának figyelembevételével 2022. december 16-tól 2023. április 15-ig az alábbiak szerint határozza meg:

Civil Ház nyitvatartása:

csütörtök 12:00-20:00

péntek 10:00-20:00

szombat 09:00-13:00

Szombat délutánra bérleti díj ellenében biztosítható a Civil Ház kisterme.

A Civil Ház 2022. december 22-2023 január 8. között zárva tart.

Határidő: azonnal

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár igazgatója

**II. (**Termáltó körüli világítás üzemidejének szűkítése)

1./ Zalakaros Város Önkormányzat Képviselőtestülete egyetért a Termáltó és Ökopart világítási idejének csökkentésével, ezért a világítás 23.00 órától történő lekapcsolását rendeli el.

2./ Felkéri a Hivatalt, hogy a világítás lekapcsolása érdekében a szükséges intézkedéseket tegye meg (időkapcsoló beállítása).

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens

**III. (**Közvilágítás)

Zalakaros Város Önkormányzat Képviselőtestülete a közvilágítási költségmegtakarítás érdekében felkéri a polgármestert, hogy kerüljön megvizsgálásra a nem Led-es lámpatestek izzóinak Led-es izzóra történő cseréjének lehetősége műszaki javaslattal, továbbá készüljön árajánlatkérés az izzók cseréjére vonatkozóan (kompakt lámpák, Nátrium lámpák, fényvetők) a jelenlegivel azonos megvilágítás biztosítása mellett, illetve a cserével mekkora mértékű megtakarítás érhető el.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.  
 Torma László  
 Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 209/2022. (XII.15.) számú határozata:**

Zalakaros Város Önkormányzat Képviselőtestülete

1.) úgy határoz, hogy a megnövekedett rezsi- és élelmiszer árak kompenzációjaként az önkormányzat, valamennyi intézménye és a Karos Park Kft. dolgozói részére egyszeri támogatást biztosít bruttó 60.000 Ft/fő, összesen 111 fő részére 7.525.800 Ft összegben.

2.) Az önkormányzat és intézményei tekintetében a támogatás fedezete a 2022. évi költségvetés személyi és dologi kiadás megtakarítása terhére kerül biztosításra.

3.) A Karos Park Kft. részére 3.729.000 Ft összegben működési támogatást nyújt a 2022. évi költségvetés általános tartaléka terhére, mely fedezetet nyújt az egyszeri támogatás bruttó összegére és a munkáltatói járulékokra.

4.) Felkéri a hivatalt, hogy szíveskedjen a döntésről az intézmények vezetőit értesíteni, valamint a támogatás számfejtéséről és kifizetéséről 2022. december 16-án intézkedni.

5.) Felkéri a hivatalt a Karos Park Kft-vel történő támogatási szerződés elkészítésére úgy, hogy a támogatási összeg legkésőbb 2022. december 20. napig a Kft. részére átutalásra kerüljön.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői asszisztens

Horváthné Juhász Barbara pénzügyi osztályvezető

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 210/2022. (XII.15.) számú határozata:**

Zalakaros Város Önkormányzat Képviselőtestülete

1. támogatja a Zalakaros, Jegenye sor 8. 1/1. szám alatti „Gólyafészek lakás” bérleti szerződés 3 hónappal történő meghosszabbítását 50 000 Ft/hónap bérleti díj ellenében.
2. felkéri a Zalakarosi Közös Önkormányzati Hivatalt az ingatlanhasználati szerződés módosítás elkészítésére, egyúttal felhatalmazza a polgármestert annak aláírására.
3. döntéséről a kérelmezőt értesíteni kell.

Határidő: azonnal

Felelős: Novák Ferenc polgármester

Operatív felelős: Csetneki Ügyvédi Iroda  
 Bányai Edit jegyzői asszisztens

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 211/2022. (XII.15.) számú határozata:**

1./ Zalakaros Város Önkormányzat Képviselőtestülete a 2023. évi Munkatervet a kötelezően tárgyalandó napirendek és a képviselőtestület javaslatainak figyelembevételével jóváhagyja.

Határidő: 2022. december 31. és folyamatos  
Felelős: Novák Ferenc polgármester   
Operatív felelős: Torma László aljegyző

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 212/2022. (XII.15.) számú határozata:**

**I.**

Zalakaros Város Önkormányzat Képviselőtestülete

1./ az Önkormányzat 2023. évi belső ellenőrzési tervét a melléklet szerinti tartalommal jóváhagyja.

2./ a pénzügyi fedezetet az önkormányzat 2023. évi költségvetésében biztosítja.

Határidő: 2022. december 31.

Felelős: Dr. Szentgyörgyvölgyi Eszter jegyző

Operatív felelős: Horváthné Juhász Barbara pénzügyi osztályvezető

**II.**

Zalakaros Város Önkormányzat Képviselőtestülete

1./ a Zalakarosi Közös Önkormányzati Hivatal 2023. évi belső ellenőrzési tervét a melléklet szerinti tartalommal jóváhagyja.

2./ a pénzügyi fedezetet a hivatal 2023. évi költségvetésében biztosítja.

Határidő: 2023. december 31.

Felelős: Dr. Szentgyörgyvölgyi Eszter jegyző

Operatív felelős: Horváthné Juhász Barbara pénzügyi osztályvezető

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 213/2022. (XII.15.) számú határozata:**

Zalakaros Város Önkormányzat Képviselőtestülete a Város bora címre vonatkozóan az alábbi elveket fogadja el:

* a területi határ kiterjesztése, illetve a tokaji borvidék bevonásának lehetősége
* a boros címke esetében a lehetséges variációkról további egyeztetés szükséges
* a fehérborra szűkítés lehetőségének megvizsgálása

Határidő: 2023. február 10.

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár igazgató

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 214/2022. (XII.15.) számú határozata:**

Zalakaros Város Önkormányzat Képviselőtestülete

1. Zalakaros város környezeti állapotáról készült tájékoztatást elfogadja.
2. Felkéri a Polgármestert, hogy a lakóhely környezeti állapotáról a lakosságot a 2023. februári Lakossági Fórumon tájékoztassa.
3. Tudomásul veszi a parlagfű elleni védekezés 2022. évi programjáról szóló tájékoztatást.
4. Elfogadja a parlagfű elleni védekezés 2023. évi feladatairól szóló munkatervet és elrendeli annak ütemterv szerinti végrehajtását.
5. Felkéri a Hivatalt, hogy a feladatok előkészületeiről és a program végrehajtásáról tájékoztassa a képviselőtestületet.

Határidő: folyamatos, illetve 2. pont esetében 2023. február,  
 az 5. pont esetében 2023. október

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 215/2022. (XII.15.) számú határozata:**

Zalakaros Város Önkormányzatának Képviselő-testülete a környezeti értékelés előzetes egyeztetése alapján úgy dönt, hogy nem indokolt a Pankasz János kérelmére elindított rendezési terv módosítása során külön környezeti vizsgálat készítése, ezzel az egyeztetési eljárást lezárja, egyben elfogadja a főépítész által 2022. október 4-én készített tartalmi követelményekre vonatkozó feljegyzését.

Határidő: azonnal   
Felelős: Novák Ferenc polgármester

Operatív felelős: Klie Zoltán főépítész

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 216/2022. (XII.15.) számú határozata:**

**I.**

Zalakaros Város Önkormányzat Képviselőtestülete

1. Zalakaros Város Önkormányzat (8749 Zalakaros, Gyógyfürdő tér 1.) ajánlatkérő által a „Zalakaros Város lapja a Karosi Krónika 2023.évi megjelenítése” tárgyban kiírt ajánlattételi eljárást eredményesnek nyilvánítja.
2. nyertes ajánlattevőként a Zalai T-MA Kft. (8749 Zalakaros, Liget utca 22/B.) vállalkozást hirdeti ki.
3. az ajánlat opciói közül a 10 oldal/12 lapszám/120 oldal nyomtatott megjelentetést 1 évre nettó 3.930.000, - Ft + Áfa, mindösszesen bruttó 4.126.500, - Ft összegű, az online megjelenítést nettó 50.000, - Ft + Áfa bruttó 63.500, - Ft/hó, mindösszesen 762.000, - Ft/ év ajánlati árral rendeli meg.
4. döntése értelmében a nyomtatott és online tartalom megjelentetésének fedezetét Zalakaros Város Önkormányzatának 2023. évi költségvetésében biztosítani szükséges.
5. felhatalmazza a polgármestert a nyomtatott és online tartalom megjelentetése tárgyú megbízási szerződés aláírására.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői asszisztens

Horváthné Juhász Barbara pénzügyi osztályvezető – tájékoztatásul a   
 költségvetés számára

**II.**

Zalakaros Város Önkormányzat Képviselőtestülete felkéri a polgármestert, hogy a Karosi Krónika 2023. évi megjelentetése kapcsán a terjedelem és a színes példányok kérdése kerüljön vissza a képviselőtestület júniusi soros ülésére.

Határidő: 2023. június 13.

Felelős: Novák Ferenc polgármester

Operatív felelős: Bányai Edit jegyzői asszisztens

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 217/2022. (XII.15.) számú határozata:**

Zalakaros Város Önkormányzat Képviselőtestülete

1./ Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a „Zalakaros Város Önkormányzata részére közvilágítási, illetve tér- és díszvilágítási lámpatestek üzemeltetése vállalkozási szerződés keretében” tárgyban kiírt ajánlattételi eljárásban beérkezett az MVM Watt Eta Hálózati és Közvilágítási Szolgáltató Kft. (7630 Pécs, Engel János József u. 6.), valamint a VILKOR Ipari Kereskedelmi és Szolgáltató Kft. (8840 Csurgó, József A. u. 2/A.) által benyújtott ajánlatokat érvényesnek nyilvánítja.

2./ nyertes ajánlattevőként az MVM Watt Eta Hálózati és Közvilágítási Szolgáltató Kft.-t (7630 Pécs, Engel János József u. 6.) hirdeti ki 2*.*610,- Ft + ÁFA/db/év = 3315,- Ft/db/év ajánlati árral és azzal a kiegészítéssel, a szerződésben rögzíteni szükséges, amennyiben a Képviselőtestület lámpatestek kikapcsolásáról dönt, úgy a kikapcsolt lámpatestek esetében milyen rendelkezésre állási díjat számol fel a szolgáltató.

3./ Zalakaros Város Önkormányzata a vállalkozási szerződés 1. sz. mellékletében meghatározott aktív elemek számának (1028 db lámpatest) figyelembevételével kiszámított 3.407.512 Ft összegű éves karbantartás díjat a 2023. évi költségvetésének terhére biztosítja.

4./ felhatalmazza a Polgármestert a vállalkozási szerződés megkötésére.

Határidő: 2022. december 20.

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens

Horváthné Juhász Barbara pénzügyi osztályvezető – tájékoztatásul a

költségvetés számára

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 218/2022. (XII.15.) számú határozata:**

Zalakaros Város Önkormányzat Képviselőtestülete

1. támogatja Zalakaros Város Önkormányzata Családi pihenőhely kialakítása tárgyú pályázat benyújtását az alábbiak szerint: a megvalósítás tervezett helyszíne a Zalakaros 782/2 hrsz-ú ingatlan, a Gyöngyvirág sor és a Liget utca által határolt terület; a pályázat tartalma: piknikező hely, természetbarát tarkarét szerű terület kialakítása, fűszernövény bemutató kert, őshonos gyümölcsfák telepítése, játszótéri elemek.

2. a pályázat benyújtásához szükséges tervek elkészítéséhez rendelt összeget maximálisan 1 millió Ft-ban határozza meg. (a szolgáltatás díja nyertes pályázat esetén a pályázat terhére elszámolható a meghatározott intenzitással). A költséget a 2023 évi költségvetés terhére biztosítja.

3. a 2023 évi költségvetés terhére biztosítja a pályázat 20 %-os önrészét 5 millió Ft összegben.

Határidő: azonnal

Felelős: Novák Ferenc, polgármester

Operatív felelős: Illés Gabriella, projektmenedzser

Horváthné Juhász Barbara pénzügyi osztályvezető-tájékoztatásul a   
 költségvetés részére

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 219/2022. (XII.15.) számú határozata:**

Zalakaros Város Önkormányzat Képviselőtestülete

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által az „Zalakaros Szőlő utca, Belterületi utak fejlesztése című TOP\_PLUSZ-1.2.3-21-ZA1-2022-00013 azonosító kódszámú pályázata” tárgyában indikatív ajánlattételi eljárást kezdeményez.
2. felkéri a Zalakarosi Közös Önkormányzati Hivatalt, hogy tegyen javaslatot a képviselőtestület számára, az önkormányzat mely gazdasági szereplőktől – elsődlegesen olyan vállalkozásoktól, akik dolgoztak Zalakaroson, illetve környékbeli vállalkozások- kérjen a kivitelezésre indikatív ajánlatot, az elkészült listát juttassa el a képviselők részére, akik javaslatot tehetnek további vállalkozások felkérésére.
3. Felhatalmazza a polgármestert az ajánlattételi eljárás lefolytatására.
4. Felkéri a Hivatalt, hogy a beérkezett indikatív ajánlatokat terjessze a Képviselőtestület elé.

Határidő: azonnal – 2. pont; 2023. január 30.- 3-4 pont

Felelős: Novák Ferenc polgármester

Operatív felelős: Imre András műszaki referens  
 Illés Gabriella projektmenedzser

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 220/2022. (XII.15.) számú határozata:**

**I.**

Zalakaros Város Önkormányzat Képviselőtestülete a Zalakarosi Turisztikai Nonprofit Kft. 2023. évi előzetes üzleti terve kapcsán az alábbiakról dönt:

* az ügyvezető 2023. január 20-ig nyújtsa be az üzleti terv tervezetét részletesebb kidolgozással, illetve, miután a tervezet parkolási díjbevétellel is számol, a fizető parkolás lehetőségének részletes kidolgozását – jogszabályi előírások a közterületi fizető parkoló üzemeltetésére, milyen konstrukcióban tervezi a Kft. a fizető parkoláshoz szükséges feltételek kialakítását, majd az üzemeltetést.

Határidő: 2023. január 20.

Felelős: Novák Ferenc polgármester

Czimondor Nándor alpolgármester

Operatív felelős: Ódor László Lajos Zalakarosi Turisztikai Nonprofit Kft. ügyvezetője

**II.**

1./ Zalakaros Város Önkormányzat Képviselőtestülete a gyógyhelyi látogatóközpont bérleti díj hátralék rendezéséhez, valamint a megnövekedett rezsiköltségek finanszírozásához 5 620 500 Ft támogatást biztosít a Zalakarosi Turisztikai Nonprofit Kft. részére, azonban a Kft.-nek a támogatás megérkezését követően haladéktalanul, de legkésőbb 2022. december 31-ig rendeznie kell a bérleti díj hátralékát az önkormányzat felé.

2./ Zalakaros Város Önkormányzat Képviselőtestülete az 1./ pont szerinti támogatást az önkormányzat 2022. évi költségvetésének általános tartaléka terhére biztosítja.

3./ Zalakaros Város Önkormányzat Képviselőtestülete felhatalmazza a polgármestert a támogatási szerződés aláírására.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői asszisztens

Horváthné Juhász Barbara pénzügyi osztályvezető – tájékoztatásul a   
 költségvetés számára

**III.**

1./ Zalakaros Város Önkormányzat Képviselőtestülete felkéri a polgármestert és az alpolgármestert, kérjenek nyilatkozatot a Zalakarosi Turisztikai Nonprofit Kft. ügyvezetőjétől 2022. december 16-ig, hogy Kft. dolgozói részére jutalom került-e vagy még a tárgyévi üzleti terv terhére kerül-e kifizetésre.

2./ Zalakaros Város Önkormányzat Képviselőtestülete felhatalmazza a polgármestert és az alpolgármestert, hogy az ügyvezető 1./ pont szerinti nyilatkozata alapján döntsön arról, a megnövekedett rezsi- és élelmiszer árak kompenzációjaként az önkormányzat a Zalakarosi Turisztikai Nonprofit Kft. dolgozói részére egyszeri támogatást biztosít-e bruttó 60.000 Ft/fő, összesen 6 fő részére 406.800, - Ft összegben.

3./ Zalakaros Város Önkormányzat Képviselőtestülete a 2./ pont szerinti támogatást az önkormányzat 2022. évi költségvetésének általános tartaléka terhére biztosítja.

4./ Zalakaros Város Önkormányzat Képviselőtestülete felhatalmazza a polgármestert a támogatási szerződés aláírására.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői asszisztens

Horváthné Juhász Barbara pénzügyi osztályvezető – tájékoztatásul a   
 költségvetés számára

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 221/2022. (XII.15.) számú határozata:**

Zalakaros Város Önkormányzat Képviselőtestülete a Karos-Park Kft. 2022. 01-09. havi gazdálkodásáról szóló tájékoztatást tudomásul veszi és elfogadja.

Határidő: azonnal

Felelős: Novák Ferenc polgármester

Operatív felelős: operatív ügyintézést nem igényel

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző

**Kivonat:** A Zalakaros Város Önkormányzata Képviselőtestülete 2022. december 15-én megtartott ülésének jegyzőkönyvéből.

**Képviselőtestület 222/2022. (XII.15.) számú határozata:**

**I.**

Zalakaros Város Önkormányzat Képviselőtestülete javasolja a Zalakarosi Fürdő Zrt. Közgyűlése számára a társaság Felügyelő Bizottságának 1/2022. (11.30.) számú határozata alapján az előterjesztés szerinti adatokkal a várható eredményről szóló beszámoló elfogadását.

**II.**

Zalakaros Város Önkormányzat Képviselőtestülete javasolja a Zalakarosi Fürdő Zrt. Közgyűlése számára a társaság Felügyelő Bizottságának 2/2022. (11.30.) számú határozata alapján az előterjesztés szerinti tartalommal és mellékletekkel a társaság 2023. évi üzleti tervét elfogadni.

**III.**

Zalakaros Város Önkormányzat Képviselőtestülete javasolja a Zalakarosi Fürdő Zrt. Közgyűlése számára a társaság Felügyelő Bizottságának 3/2022. (11.30.) számú határozata alapján a 2023. évi vezérigazgatói prémiumfeltételeket az alábbiak szerint elfogadni:

1. 1 havi illetmény, amennyiben az adózott eredmény meghaladja a 100 M Ft-ot
2. további 2 havi illetmény az üzleti tervben meghatározott árbevétel és adózott eredmény elérése esetén
3. az üzleti tervben szereplő árbevétel meghaladása esetén 20 M Ft-ként további 1-1 havi illetmény.

Mindösszesen maximum 6 havi illetmény adható prémiumként.

**IV.**

Zalakaros Város Önkormányzat Képviselőtestülete javasolja a Zalakarosi Fürdő Zrt. Közgyűlése számára a társaság Felügyelő Bizottságának 4/2022. (11.30.) sz. határozata alapján elfogadni a társaság munkavállalói, menedzsmentje – beleértve a fürdő és a hotel napi üzemeltetésében megbízási szerződéses jogviszony alapján aktívan részt vevő vezető beosztású munkatársait - valamint vezérigazgatója részére a 2022. év végi bérkiegészítés kifizetését 26 M Ft keretösszegben meghatározva az alábbiak szerint:

1. munkavállalók részére 2 heti alapbér, vezető beosztású dolgozók számára 1 havi alapbér kerül kifizetésre egyéb bérkiegészítés jogcímén.
2. egyéb jogviszonyban lévő vezető beosztású munkatársak számára 1 havi megbízási díj egyéb juttatásként.

**V.**

Zalakaros Város Önkormányzat Képviselőtestülete javasolja a Zalakarosi Fürdő Zrt. Közgyűlése számára a társaság Felügyelő Bizottságának 2/2022. (10.19.) számú határozata alapján elfogadni a társaság Szervezeti és működési szabályzatát az előterjesztés szerinti tartalommal.

**VI.**

Zalakaros Város Önkormányzat Képviselőtestülete javasolja a Zalakarosi Fürdő Zrt. Közgyűlése számára a társaság Felügyelő Bizottsága elnöki és tagi tiszteletdíjainak a társaságnál tervezett 12%-os béremeléssel azonos mértékű emelésének elfogadását.

**VII.**

Zalakaros Város Önkormányzat Képviselőtestülete felhatalmazza a polgármestert, hogy a Zalakarosi Fürdő Zrt. Közgyűlésén a Zalakaros Város Önkormányzata, mint részvényes képviseletében I-VI. pontokban elfogadott álláspontot képviselje.

**VIII.**Zalakaros Város Önkormányzat Képviselőtestülete a 156/2022.(IX.22.) képviselőtestületi határozat alapján készített, a 2022. évi marketing munka értékeléséről szóló tájékoztatást elfogadja.

**IX.**

Zalakaros Város Önkormányzat Képviselőtestülete a 2023. évi városmarketing terv kapcsán úgy határoz, hogy a költségvetési lehetőségek függvényében határozza meg a városmarketingre fordítható keretösszeget.

Határidő: azonnal – I-VIII. pontok, 2023. február 22. – IX. pont

Felelős: Novák Ferenc polgármester

Operatív felelős: Novák Ferenc polgármester – I-VII. pontok: az önkormányzat, mint   
 részvényes képviseletében a határozatban elfogadott álláspont képviselete a   
 közgyűlésen

VIII. pont: operatív ügyintézést nem igényel

IX. pont: Végh Andor János Zalakarosi Fürdő Zrt. vezérigazgatója -   
 városmarketingre fordítható keretösszeg költségvetési rendeletben történő   
 megállapítása után a 2023. évi városmarketing terv elkészítése

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. január 24.

Torma László

Aljegyző